CELEX: 62015CN0171
Language: el
Date: 2015-04-15 00:00:00
Title: Υπόθεση C-171/15: Αίτηση προδικαστικής αποφάσεως την οποία υπέβαλε το Hoge Raad der Nederlanden (Κάτω Χώρες) στις 15 Απριλίου 2015 — Connexxion Taxi Services BV κατά Staat der Nederlanden (Ministerie van Volksgezondheid, Welzijn en Sport) κ.λπ.

29.6.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 213/16
            
         Αίτηση προδικαστικής αποφάσεως την οποία υπέβαλε το Hoge Raad der Nederlanden (Κάτω Χώρες) στις 15 Απριλίου 2015 — Connexxion Taxi Services BV κατά Staat der Nederlanden (Ministerie van Volksgezondheid, Welzijn en Sport) κ.λπ.
   (Υπόθεση C-171/15)
   (2015/C 213/26)
   Γλώσσα διαδικασίας: η ολλανδική
   
      Αιτούν δικαστήριο
   
   Hoge Raad der Nederlanden
   
      Διάδικοι στην υπόθεση της κύριας δίκης
   
   
      Αναιρεσείουσα: Connexxion Taxi Services BV
   
      Αναιρεσίβλητοι: Staat der Nederlanden (Ministerie van Volksgezondheid, Welzijn en Sport), Transvision BV, Rotterdamse Mobiliteit Centrale RMC BV και Zorgvervoercentrale Nederland BV
   
      Προδικαστικά ερωτήματα
   
   
               1)
            
            
               
                           α.
                        
                        
                           Μήπως το δίκαιο της Ένωσης, και ειδικότερα το άρθρο 45, παράγραφος 2, της οδηγίας 2004/18/ΕΚ (1) περί συντονισμού των διαδικασιών συνάψεως δημοσίων συμβάσεων έργων, προμηθειών και υπηρεσιών, αντιτίθεται στο να υποχρεώνει το εθνικό δίκαιο μια αναθέτουσα αρχή να εξετάσει, κατ’ εφαρμογήν της αρχής της αναλογικότητας, αν πράγματι πρέπει να ακολουθήσει αποκλεισμός ενός υποβαλόντος προσφορά ο οποίος διέπραξε σοβαρό επαγγελματικό παράπτωμα;
                        
                     
                           β.
                        
                        
                           Έχει εν προκειμένω σημασία το ότι η αναθέτουσα αρχή προέβλεψε, στους όρους που πρέπει να ικανοποιούν οι προσφορές, ότι προσφορά επί της οποίας έχει εφαρμογή λόγος αποκλεισμού τίθεται στο αρχείο και δεν λαμβάνεται υπόψη για την περαιτέρω εκτίμηση επί της ουσίας;
                        
                     
         
               2)
            
            
               Σε περίπτωση αρνητικής απαντήσεως στο ερώτημα 1α: εμποδίζει το δίκαιο της Ένωσης τον εθνικό δικαστή να μη προβεί σε «πλήρη» έλεγχο της εκτιμήσεως βάσει της αρχής της αναλογικότητας, όπως η εκτίμηση στην οποία εν προκειμένω προέβη μια αναθέτουσα αρχή, αλλά να αρκεστεί στον («ακροθιγή») έλεγχο του αν η αναθέτουσα αρχή εύλογα μπορούσε να αποφασίσει να μην αποκλείσει έναν υποβαλόντα προσφορά έστω και αν αυτός διέπραξε σοβαρό επαγγελματικό παράπτωμα κατά την έννοια του άρθρου 45, παράγραφος 2, πρώτο εδάφιο, της οδηγίας 2004/18;
            
         
      (1)  EE L 134, σ. 114.